b'\n_START_ARTICLE_\nArkitektur i Angkor\n_START_PARAGRAPH_\nArkitektur i Angkor d\xc3\xa6kker beskrivelsen af arkitektur i perioden hvor Angkor var hovedstad i Khmerriget med center i det nuv\xc3\xa6rende Cambodia. Det er perioden fra slutningen af det 8. \xc3\xa5rhundrede til starten af det 15. \xc3\xa5rhundrede._NEWLINE_Ethvert studie af angkor arkitektur er n\xc3\xb8dt til at have hovedv\xc3\xa6gten p\xc3\xa5 religi\xc3\xb8s arkitektur, siden de eneste bygningsv\xc3\xa6rker der eksisterer fra denne periode er religi\xc3\xb8se. Ikke-religi\xc3\xb8se bygningen blev bygget af ikke-holdbare materialer som tr\xc3\xa6.\n_START_SECTION_\nIndelukke\n_START_PARAGRAPH_\nKhmertempler var typisk indelukket af koncentriske cirkler af mure med det centrale alter i midten; dette arrangement repr\xc3\xa6senterede de bjergk\xc3\xa6der der omsluttede bjerget Meru, det mytiske hjem for guderne. Indeukkerne er arealet mellem murene og mellem de inderste mure og selve templet. Ud fra moderne konvention er indelukkerne nummeret fra centrum og udaf. Murene der definerer indelukkerne er ofte dekoreret med gallerier, mens passage gennem murene foreg\xc3\xa5r gennem gopuraer placeret i hovedakserne.\n_START_SECTION_\nGalleri\n_START_PARAGRAPH_\nEt galleri er en gangsti, der l\xc3\xb8ber langs muren p\xc3\xa5 et indelukke eller langs aksen af et tempel og er ofte \xc3\xa5bent til den ene eller begge sider. Historisk udviklede galleriets form sig i det 10. \xc3\xa5rhundrede fra de gangstier der tidligere havde v\xc3\xa6ret brugt til at omgive det centrale alter i et tempel. I Angkor Wat-perioden i f\xc3\xb8rste halvdel af det 12. \xc3\xa5rhundrede, blev yderligere halvgallerier tilf\xc3\xb8jet for at underst\xc3\xb8tte strukturen i templet.\n_START_SECTION_\nGopura\n_START_PARAGRAPH_\nEn gopura er en indgangsbygning. Ved Angkor foreg\xc3\xa5r passage gennem murene i indelukkerne ofte gennem en imponerende gopura, i stedet for bare en d\xc3\xb8r. Indelukker, der omgiver et temepl er ofte konstrueret med en gopura ved hvert verdenshj\xc3\xb8rne. Planl\xc3\xb8sningen i en gopuras er ofte korsformet og forl\xc3\xa6nget langs aksen, der forl\xc3\xb8ber i samme retning som den omgivende mur; hvis muren er konstrueret med et omgivende galleri er galleriet sommetider forbundet med armene i en gopura. Mange Angkorske gopuraer har et t\xc3\xa5rn i centrum af korset.Overliggerne og d\xc3\xb8rstolperne er ofte dekorerede og beskyttende figurer (dvarapalaer) er ofte placeret eller hugget ind i hver side af d\xc3\xb8rindgangen.\n_START_SECTION_\nBibliotek\n_START_PARAGRAPH_\nStrukturer der normalt omtales som "biblioteker" er et normal tr\xc3\xa6k for khmersk tempelarkitektur, men deres sande form\xc3\xa5l forbliver ukendt. Sandsynligvis fungerede de bredt som religi\xc3\xb8se altre og ikke kun som steder at opbevare manuskripter. Som fritst\xc3\xa5ende bygninger var de normalt placeret i par p\xc3\xa5 hver side af indgangen til et indelukke med en indgang mod vest.\n_START_SECTION_\nTempelbjerg\n_START_PARAGRAPH_\nDet dominerende design i konstruktionen af statstemplerne i Angkorperioden var tempelbjerget, en arkitektonisk repr\xc3\xa6sentation af bjerget Meru, hjemsted for guddommene i hHinduistisk mytologi. Stilen var under indflydelse af Indisk tempelarkitektur. Indelukker repr\xc3\xa6senterer bjergk\xc3\xa6derne der omgiver bjerget Meru, mens en voldgrav repr\xc3\xa6senterer havet. Selve templet var pyramideformet med flere lag og hjemstedet for guderne var repr\xc3\xa6senteret af et h\xc3\xa6vet alter i centrum af templet. Det f\xc3\xb8rste store tempelbjerg var Bakong, en pyramide med fem niveauer indviet i 881 af kong Indravarman 1.. Andre tempelbjerge inkluderer Baphuon, Pre Rup, Ta Keo og mest n\xc3\xa6vnev\xc3\xa6rdig Angkor Wat.'